open-index/open-wikipedia-markdown huggingface dataset:
Amazon Kindle

náhľad|Amazon Kindle 3
**Amazon Kindle** je čítačka elektronických kníh založená na technológii elektronického papiera, umožňujúca lepšiu čitateľnosť a omnoho väčšiu výdrž batérie než LCD. Zariadenie je vyvíjané a predávané spoločnosťou Amazon.com. Prvá generácia zariadení bola uvedená na trh v novembri 2007, druhá vo februári 2009 (označovaná ako *Kindle 2*), tretia (*Kindle 3*) v auguste 2010 a štvrtá (*Kindle 4*) v septembri 2011. Zariadenia majú rozmery približné formátu papiera A5, v júni 2009 uviedla spoločnosť na trh prvú generáciu radu *Kindle DX*, ktorých zariadenia sa približujú formátu papiera A4 (uhlopriečka displeja je 25 cm (9,7")). Prostredníctvom zariadenia môžu byť tiež priamo kúpené a prijaté elektronické knihy z internetového obchodu spoločnosti Amazon.com. Spoločnosť už predala niekoľko miliónov zariadení. 

Elektronické knihy môžu byť nahrávané do zariadenia prostredníctvom USB alebo bezdrôtovo. V prípade bezdrôtového nahrávania je použitá technológia Wi-Fi či 3G (EDGE/GPRS, ak nie je dostupná 3G), v prípade nahrávania kníh kúpených v internetovom obchode Amazon je táto služba bezplatná. 3G služba (označovaná ako *Whispernet*) je dostupná vo viac ako 100 krajinách sveta.

Rozmery prístroja Kindle DX: 264 mm x 180 mm. Hrúbka: 9,7 mm. Hmotnosť: 536 g. Uhlopriečka displeja: 246 mm.

Zariadenia Kindle majú displeje založené na technológii elektronického atramentu (E-Ink) – najnovšia generácia (šiesta generácia) spracováva 16 odtieňov sivej na simuláciu čítania na papieri s minimálnou spotrebou energie. Kindle je možné používať bez osobného počítača. Zariadenie poskytuje prístup na internet. Kindle konkurujú ďalšie zariadenia založené na elektronickom papieri: Sony Reader, Barnes & Noble Nook, PocketBook Reader, iRex iLiad a ďalšie. Firmvér zariadenia Kindle je založený na linuxovom jadre pre platformu ARM.

## Kritika
Amazon má možnosť vymazať knihy zakúpené priamo od Amazonu podľa vlastného uváženia. Napríklad romány Georga Orwella Zvieracia farma a 1984, na distribúciu ktorých spoločnosť nemala žiadne práva, boli odstránené (peniaze boli vrátené zákazníkom).

## V kultúre
Okolo gadgetu Kindle (zrejme Kindle 2) je postavená zápletka príbehu Stephena Kinga "Ur".

## Referencie

## Iné projekty

## Zdroj
* 

Kategória:Elektronika
Kategória:Literatúra
Kategória:Amazon.com
Amsterdam Science Park

náhľad|Amsterdam Science Park
**Amsterdam Science Park** je vedecký park v Amsterdame v Holandsku. Zameriava sa na informačné technológie a prírodné vedy.

## Lokalizácia
Amsterdam Science Park sa nachádza v Holandsku, v Amsterdame, v mestskej časti Watergraafsmeere na východnom konci ulice Kruislaan. Má viac ako 70 hektárov plochy.

## Charakteristika
Amsterdam Science Park disponuje prítomnosťou popredných vedcov, z ktorých je niekoľko víťazov ceny *Spinoza*. Je zameraný na priekopnícky výskum v oblastiach astrofyziky, mikroskopie, biológie, nanotechnológie, astronómie, informačných a komunikačných technológií. Pracuje sa s podnikateľskou sférou na vytváraní prototypov a výrobných liniek pre nový vývoj. Prírodovedecká fakulta vo vedeckom parku Amsterdam má ultramoderné vodotesné skleníky s výbornou reguláciou teploty a riadiacimi systémami. V nových skleníkoch sa vykonávajú pokusy napr. s geneticky modifikovanými rastlinami. Komplex sa skladá z asi päťdesiatich jednotiek, rozdelených do štyroch typov skleníkov: obyčajný skleník, kde prebiehajú experimenty na bežných rastlinách, PK1 skleník, kde prebiehajú experimenty na geneticky modifikovaných rastlinách, a PKM2 a PKM3 skleníky, kde sa práca vykonáva na geneticky modifikovaných rastlinách a geneticky modifikovaných patogénoch.

Inštitúty a ústavy:
**Inštitút SARA* ponúka ICT zariadenia, ktoré sú potrebné pre prácu výskumu a počítačové a sieťové služby.
**e-Biolab* - laboratórium, ktoré mal park vo vlastníctve ako prvý v Holandsku. E-Biolab má obrovský výpočtový výkon a umožňuje zobraziť obrovské množstvo údajov. Má gigantickú obrazovku s rozlíšením 8.000 pixelov, ktorá sa skladá z dvadsiatich jednotlivých počítačových monitorov. Poskytuje výrazne lepšie snímky, vysoké rozlíšenie a aj veľmi malé obrázky sa dajú prezrieť bez straty detailov.
**Nanocentrum s ústavom pre atómovú a molekulárnu fyziku FOM* využíva nanotechnologické zariadenia s kombináciou rôznych technológií.
**Národný inštitút pre subatomickú fyziku NIKHEF* a iné čisté priestory, ktorých je celkom trinásť s rozlohou okolo 170 m², z ktorých niektoré sa využívajú na kontrolu vlhkosti alebo na presné ovládanie vysokej teploty. 

Priekopnícke spoločnosti v Amsterdam Science Park-u sú: 
* BioDetection Systems (BDS) - BDS vyvíja biodetekčné systémy a in vitro bio zoskupenia (zbierky, zostavy). BDS dosiahla medzinárodný úspech, keď zistila, že bývalý prezident Viktor Juščenko trpel otravou z dioixínu.
* Agendia - spoločnosť, ktorá vyrába MammaPrint test na rakovinu prsníka. Tento test bol vyhlásený ako jeden zo štyroch najlepších inovácií v zdravotnej starostlivosti. 
* AquaSense - spoločnosť, ktorá sa zaoberá kvalitou vody, vývinom a použitím manažmentu vodného systému až po monitorovanie a zlepšovanie kvality vody.

## Výskumné inštitúty

## Členovia Amsterdam Science Park

## Iné projekty

## Externé odkazy
* Oficiálna stránka Amsterdam Science Park  
* Europe Cities - Amsterdam Science Park  
* AMOLF  
* Amsterdam Science Park - eScience (pdf)  

Kategória:Vedecké parky v Holandsku
Kategória:Amsterdam
Militello in Val di Catania

**Militello in Val di Catania** (sicílsky **Militeddu ve Val di Catania**) je talianske mesto na Sicílii, v provincii Catania. Leží 51 kilometrov juhozápadne od Catanie, na severnej strane Monti Iblei. 

V roku 2002 bolo Militello in Val di Catania spolu s ďalšími siedmimi sicílskymi mestami Caltagirone, Catania, Modica, Noto, Palazzolo, Ragusa a Scicli v údolí Val di Noto zapísané na zoznam Svetového dedičstva UNESCO.

## Dejiny
Sídlo vzniklo v byzantskej ére. V roku 1693 ho zničilo zemetrasenie a znovu bolo postavené v štýle sicílskeho baroka.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:15000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from:0 till: 9752
  bar:1871 from:0 till: 10017
  bar:1881 from:0 till: 10699
  bar:1901 from:0 till: 11506
  bar:1911 from:0 till: 11736
  bar:1921 from:0 till: 12831
  bar:1931 from:0 till: 10916
  bar:1936 from:0 till: 11314
  bar:1951 from:0 till: 12053
  bar:1961 from:0 till: 11272
  bar:1971 from:0 till: 10359
  bar:1981 from:0 till: 10353
  bar:1991 from:0 till: 10185
  bar:2001 from:0 till: 8204

PlotData=

  bar:1861 at: 9752 fontsize:S text: 9.752 shift:(-8,5)
  bar:1871 at: 10017 fontsize:S text: 10.017 shift:(-10,5)
  bar:1881 at: 10699 fontsize:S text: 10.699 shift:(-10,5)
  bar:1901 at: 11506 fontsize:S text: 11.506 shift:(-10,5)
  bar:1911 at: 11736 fontsize:S text: 11.736 shift:(-10,5)
  bar:1921 at: 12831 fontsize:S text: 12.831 shift:(-10,5)
  bar:1931 at: 10916 fontsize:S text: 10.916 shift:(-10,5)
  bar:1936 at: 11314 fontsize:S text: 11.314 shift:(-10,5)
  bar:1951 at: 12053 fontsize:S text: 12.053 shift:(-10,5)
  bar:1961 at: 11272 fontsize:S text: 11.272 shift:(-10,5)
  bar:1971 at: 10359 fontsize:S text: 10.359 shift:(-10,5)
  bar:1981 at: 10353 fontsize:S text: 10.353 shift:(-10,5)
  bar:1991 at: 10185 fontsize:S text: 10.185 shift:(-10,5)
  bar:2001 at: 8204 fontsize:S text: 8.204 shift:(-10,5)

TextData=
  fontsize:S pos:(20,20)


## Pamiatky
* *Palazzo Baldanza*
* kostol *San Benedetto*
* kostol *San Nicolo e SS. Salvatore*
* Museo San Nicolo
* oratórium *Santa Maria della Catena*
* kostol *Sant' Antonio di Padova*
* kostol *Santa Maria della Valle*
* kostol *San Francesco di Assisi*
* kostol *Santa Maria La Vetere*

## Iné projekty

## Externé odkazy
* Oficiálna stránka

## Zdroj

Kategória:Lokality Svetového dedičstva v Taliansku
Kategória:Mestá na Sicílii
Kontinentálny pohár v ľadovom hokeji 2010/2011

Ročník **2010/2011** bol štrnástym ročníkom **[[Kontinentálny pohár v ľadovom hokeji|Kontinentálneho pohára v ľadovom hokeji]]**. O trofej súťažilo osemnásť tímov z osemnástich krajín. Prvé zápasy sa odohrali 24. septembra 2010, finálový turnaj vyvrcholil 16. januára 2011.

## 1. kolo

Prvé kolo sa hralo 24. až 26. septembra 2010.

### Skupina A ([[Jaca]], [[Španielsko]])
Skupina A mala mať pôvodne štyroch účastníkov, litovskému tímu SC Energija Elektrenaï sa však nepodarilo odletieť z vilniuského letiska do Španielska kvôli problémom leteckej spoločnosti Star1 Airlines.





## 2. kolo

Zápasy dvoch skupín druhého kola sa odohrali v dňoch 22. - 24. októbra 2010.

### Skupina B ([[Tilburg]], [[Holandsko]])





### Skupina C ([[Maribor]], [[Slovinsko]])





## 3. kolo

Víťazi dvoch skupín tretieho kola si zabezpečili postup do bieloruskeho finále. Termín bol 26. až 28. novembra 2010.

### Skupina D ([[Rouen]], [[Francúzsko]])





### Skupina E ([[Asiago]], [[Taliansko]])





## Finále ([[Minsk]], [[Bielorusko]])

V superfinále sa stretli víťazi D a E skupiny s dvomi nasadenými tímami. Hralo sa v dňoch 14. - 16. januára 2011.

### Konečná tabuľka

V štrnástom ročníku Kontinentálneho pohára si druhé prvenstvo pripísal bieloruský klub Junosť Minsk.

### Finálové štatistiky

**Najproduktívnejší hráči**

**Najlepší strelci**

**Najlepší hráči podľa direktoriátu turnaja**
* Najlepší brankár: Mika Oksa (Junosť Minsk)
* Najlepší obranca: Dustin Vanballegooie (SønderjyskE Ishockey)
* Najlepší útočník: Ryan Duncan (Red Bull Salzburg)

## Referencie

## Externé odkazy
Kontinentálny pohár 2010/2011 na stránke IIHF (po anglicky)

2010/11
Kategória:Ľadový hokej v 2010
Kategória:Ľadový hokej v 2011
Science and Technology Park at Johns Hopkins

**Science and Technology Park at Johns Hopkins** je vedecko-technologický park pri univerzite Johns Hopkins University vo federálnom štáte Maryland, v meste Baltimore. Nachádza sa v piatich budovách, ktorých oddelenia sú pomenované po Johnovi G. Rangosovi a po H. Schirmerovi, F. Mulliganovi a Ch. Segalovi. Projekt je súčasťou prestavby Baltimoru, na ktorý bolo vyčlenených 850 miliónov dolárov. Jeho cieľom je vytvoriť lepšie ekonomické prostredie, stabilizovať a obnoviť východnú časť Baltimoru. Výhodou projektu je, že v blízkosti sa nachádzajú štátne a vládne organizácie. Prioritou sú výhody pre univerzity, pomoc a podpora pre fakulty a dosiahnutie pokroku vo výskume. Park poskytuje laboratóriá, ktoré spĺňajú požadované kritériá firiem a organizácií. Zároveň rieši problémy, ktoré ovplyvňujú konkurencieschopnosť regiónu.

## História

* 1984 – Science and Technology Group začala svoju činnosť
* 2002 – dotácia 10 miliónov dolárov od rodiny Johna G. Rangosa
* 2004 až 2006 – prvá fáza projektu
* 2008 – bola dokončená prvá budova Biotechu
* 2009 - otvorenie budovy pre vzdelávanie
* 2011 – stavebný projekt v sume 950 miliónov dolárov na Hopkinsovu nemocnicu
* 2014 – konečná fáza projektu

## Ústavy
Ústav pre biomedicínske vedy zaberá najväčšu časť parku a spája nasledujúce vedy:
* biologickú chémiu medicíny
* biomedicínske inžinierstvo, biofyziku a biofyzikálne chémie
* molekulárnu biológiu a genetiku
* molekulárnu biológiu bunky a neuroveda
* molekulárne vedy a fyziologické programy

## Inštitúty
* National Institutes of Health  - otvorenie centra signalizoval začiatok unikátnej štúdie, ktorá využíva magnetickú rezonanciu pri diagnostike infartku.
* National Cancer Institute – združuje odborníkov v oblasti nádorovej biológie, molekulárnej a bunkovej biofyziky a skúma najrôznejšie biofyzikálne sily zapojené do metastatického procesu.
* U. S. Food and Drug Administration – zhromažďuje informácie o kozmetických prípravkov a prísadach, o humánnych liekoch, o výžive a diétnych doplnkoch a o lekárskych prístrojoch.
* Institute for Human Virology – spojuje výskum epidemiológie a klinický výskum v úsilí na urýchlenie objavu diagnostiky a terapie pre celý rad chronických a smrtiacich vírusových a imunitných porúch ako napr. vírus HIV, ktorý spôsobuje AIDS.
* National Science Foundation – nadácia, ktorá poskytla 1,85 miliardy dolárov na výskum zdravia.
* Institute for Genomic Research - zistenie spojitosti medzi chorobou a citlivosťou génov umožnilo sekventovanie ľudského genómu, čo ovplyvnilo oblast genetického poradenstva.
* Howard Hughes Medical Institute - biomedicínsky výskum a vedecké vzdelávanie
* J. Craig Venter Institute – zameriava sa na ľudskú genomickú medicínu, syntetickú biológiu, bioinformatiku a softvérové inžinierstvo.

## Referencie

## Externé odkazy
* Oficiálna stránka  

Kategória:Vedecké parky v USA
Kategória:Stavby v Marylande
Hotel Gate One Bratislava

náhľad|Gate One Hotel

**Hotel Gate One** sa nachádza v blízkosti letiska Bratislava, v mestskej časti Ružinov v bezprostrednom susedstve nákupného centra Avion a viacerých administratívnych budov. 

## Prevádzka hotela
Hotel Gate One Bratislava je zaradený do kategórie hotel ****. V hoteli sa nachádza 114 izieb a 7 apartmánov, kongresová sála o kapacite 500 osôb, reštaurácia a bar na prízemí hotela a wellness centrum na 7. poschodí. Koncepcia a umiestnenie hotela svedčia o tom, že je primárne zameraný na biznis klientelu. Hotel od jeho otvorenia v roku 2009 prevádzkuje spoločnosť Eurohotel, a.s. a ako prvý hotel na Slovensku členom medzinárodnej hotelovej aliancie Preferred Hotel Group.

## Architektúra a stavba
Exteriér budovy bol proti prvotnému plánu zmenený tým, že hotelové izby boli rozšírené o pôvodne plánované lodžie a dali tak vzniknúť priestranným hotelovým izbám. Zachovala sa iba idea zriadiť terasy na najvyššom poschodí, ktoré bolo dokončené ako posledné. Charakteristickým prvkom je „stuha“ na fasáde, ktorá je v súlade s architektonickým prevedením budovy hotela.

Dominantou lobby hotela je najväčší kryštálový luster v Európe, ktorý tvorí až 140 tisíc kryštálov. Atraktívne prvky sa nachádzajú aj v priestoroch reštaurácie, v ktorej je osadená časť kmeňa jedného z najstarších stromov na svete. Dizajn izieb je ladený v upokojujúcom štýle s prvkami rôznych farebných kombinácií.

Hotel bol nominovaný na architektonickú cenu CE.ZA.AR 2010 v kategórii interiér.

## Externé odkazy
* Hotel Gate One Bratislava - oficiálna webstránka

## Referencie

Kategória:Hotely v Bratislave
Kategória:Architektúra z 2009
Tebo

**Tebo** je vedecký park vo švajčiarskom meste St. Gallen. Oficiálne sídlo parku je v budove výskumného ústavu pre materiálové inžinierstvo a technológiu EMPA, ktorý je hlavným partnerom Tebo v oblasti vzdelávania a výskumu. Výskumný ústav EMPA je súčasťou technickej univerzity Eidgenössische Technische Hochschule Zürich. Bol založený v roku 1996.

## Charakteristika
Vedecký park Tebo je založený na troch pilieroch. Technologické centrum je poverené vládou uskutočňovaním poradenstva pre začínajúce podniky. Prispieva tým k zvýšeniu konkurencieschopnosti podnikov a podporuje mladé spoločnosti pri plánovaní a realizácii technologicky orientovaných projektov v oblasti vzdelávania a výskumu v regióne. Druhý pilier je vytvorenie základnej infraštruktúry pre mladých podnikateľov. To umožní poskytnutie platformy pre stretávanie a odovzdávanie vedomostí. Dokončenie uceleného procesu pomoci pre začínajúce podniky znamená poskytnutie finančných prostriedkov. Fáza financovania tvorí tretí pilier tohto prístupu.

## Zakladajúci členovia
Zakladajúcimi členmi sú:
* Univerzita FHS St. Gallen,
* University of St. Gallen HSG,
* mesto Sankt Gallen,
* výskumný ústav EMPA,
* kantóny Sankt Gallen a Appenzell Ausserrhoden.

## Výskumné priority
Vedecký park Tebo sa angažuje najmä v oblastiach nanotechnológie; adaptívnych systémov; zdravotných materiálov; prírodné zdrojov a látok, ktoré ich znečisťujú a materiálov pre energetické technológie. Príklad projektu, ktorý sa realizoval vo vedeckom parku Tebo pochádza z oblasti zdravotníckych pomôcok, konkrétne vývoj materiálu na podporu hojenia rán.

## Externé odkazy
* Oficiálna stránka 
* www.empa.ch 

Kategória:Vedecké parky vo Švajčiarsku
Kategória:St. Gallen
Puklina (geológia)

náhľad|Pukliny v granitových blokoch.
**Puklina** alebo **prasklina** alebo **trhlina** je malá medzera, ktorá od seba oddeľuje dva novovzniknuté povrchy, pozdĺž ktorých stráca pôvodný materiál svoju pevnosť. Pukliny sú plochy úplnej mechanickej nespojitosti predstavujúce narušenie celistvosti materiálu účinkami napätia. Termín trhlina sa používa pri vzájomnom oddelení stien pukliny.

V geológii sú pukliny a rozpukanie jedny z najčastejších geologických javov, ktoré možno sledovať prakticky na všetkých odkryvoch (výnimkou sú najmä mladé horniny, ktoré zvyčajne ešte neboli tektonicky namáhané). Sú chápané ako krehké ruptúry, pozdĺž ktorých nenastal žiaden alebo iba veľmi zanedbateľný pohyb. Pukliny sú v geológii zaujímavé nie len pre informácie, ktoré poskytujú o tektonických pohyboch, ktoré postihli skúmané horninové telesá ale aj ich vplyv na fyzikálne vlastnosti hornín, v ktorých sa vyskytujú. Zaujímavou vlastnosťou puklín je, že si zachovávajú rovnaké vlastnosti nezávisle od mierky, v ktorej sú pozorované. Podobné vlastnosti puklín možno preto sledovať v mikroskopickej mierke ako aj v makroskopických vzorkách voľným okom.
náhľad|Perové pukliny, s charakteristickým povrchom vznikajú iba pri extenzii.
Pukliny obyčajne vznikajú prirodzene v dôsledku namáhania hornín deformačnými procesmi počas dlhého geologického času. K ich vzniku však môže dôjsť aj v dôsledku činnosti človeka, napríklad v prípade potreby zvýšenia priepustnosti hornín tzv. hydraulickou frakturáciou. Možno rozoznávať strižné a tenzné pukliny.

Existujú aj netektonické pukliny vznikajúce pri diagenéze sedimentov alebo chladnutí vulkanických hornín.

## Referencie

## Iné projekty

Kategória:Materiálová veda
Kategória:Geologické termíny
Alcalá de Henares

**Alcalá de Henares** je španielske mesto, ležiace približne 35 kilometrov severovýchodne od Madridu. 

Mesto je známe svojou univerzitou, na ktorej študovali napríklad Tirso de Molina alebo Francisco de Quevedo. Je centrom vzdelania, turizmu, obchodu a ľahkého priemyslu. Alcalá de Henares je od roku 1998 na zozname Svetového dedičstva UNESCO 1998 a patrí medzi prvé diecézy v Španielsku.

## Dejiny

Okolie mesta bolo osídlené už v eneolite. Rimania dobyli toto územie v 1. storočí pred Kr. Založili mesto *Complutum* blízko predchádzajúceho keltského sídla *Iplacea*. Mesto bolo jediným rímskym osídlením v okolí Madridu a keď dosiahlo počet obyvateľov 10 000, stalo sa z neho *Municipium* a získalo svoju vlastnú vládu. Po rozpade Rímskej ríše a vpáde Vizigótov mesto upadlo.

V roku 711 prišli do oblasti Mauri a postavili nové sídlo s citadelou na blízkom vrchu, dnes známym ako *Alcalá la Vieja*. 3. mája 1118 bolo mesto znovudobyté arcibiskupom z Toleda v mene kastílskeho kráľovstva. Kresťania preferovali bývalú rímsku oblasť a arabská ostala opustená. Mesto následne získal toledský biskup a ten mu udelil všedné práva. Pod kresťanskou nadvládou až do konca Reconquisty.

Počas občianskej vojny v roku 1936 bolo mesto značne poškodené.

## Osobnosti mesta
* Juan Ruiz (* cca 1283 – † cca 1350), kastílsky básnik
* Katarína Aragónska (* 1485 – † 1536), dcéra Izabely I. Kastílskej a Ferdinanda II. Aragónskeho, anglická kráľovná ako prvá manželka Henricha VIII.
* Ferdinand I. Habsburský (* 1503 – † 1564), rímsky cisár, nemecký, český a uhorský kráľ a rakúsky arcivojvoda, syn burgundského vojvodu Filipa I. Habsburského a kastílskej kráľovnej Jany I.
* Miguel de Cervantes (* 1547 – † 1616), španielsky vojak a spisovateľ

## Partnerské mestá
*  Alba Iulia, Rumunsko
*  Cambridge, Spojené kráľovstvo
*  Fort Collins, Colorado, USA
*  Guanajuato, Mexiko
*  Lublin, Poľsko
*  Peterborough, Spojené kráľovstvo
*  San Diego, Kalifornia, USA
*  Talence, Francúzsko

## Iné projekty

## Externé odkazy
* Oficiálna stránka

## Zdroj

Kategória:Mestá v Španielsku
Kategória:Lokality Svetového dedičstva v Španielsku
Research Triangle Park

náhľad|Centrálna budova
**Research Triangle Park** (RTP) je jeden z najstarších a najväčších vedeckých parkov v severnej Amerike. Nachádza sa na východnom pobreží Spojených štátov amerických v štáte Severná Karolína. Má rozlohu 28,328 km², je domovom pre viac ako 170 spoločností, ktoré zamestnávajú približne 42 000 pracovníkov.Research Triangle Park sa angažuje v zväčšovaní priestoru, na ktorom sa môžu zhromažďovať spoločnosti a vedecké talenty.
## Dejiny
Dňa 9. januára 1959 bola založená nezisková organizácia *Research Triangle Foundation of North Carolina*, ktorá bola poverená rozvíjaním a vedením parku. Spoločnosť *[[Chemstrand]]* vo vlastníctve spoločností *Monsanto Corporation* a *America Viscose*, oznámila svoje rozhodnutie vstúpiť do parku v roku 1960. Do roku 1965 nenastal významnejší rozvoj. V roku 1965 spoločnosť IBM oznámila, že do parku umiestni výskumné zariadenie.  Počas nasledujúcich 40 rokov nárast parku zabezpečil príchod šiestich nových spoločností a približne 1800 zamestnancov ročne.  Odzrkadľujúc boom v oblasti informačno komunikačných technológií koncom 90-tych rokov 20. storočia, dosiahola v roku 2001 zamestnanosť v parku 45 000 zamestnancov.

## Priemyselné odvetvia
Profil priemyselných odvetví sústredených vo vedeckom parku Research Triangle Park odráža výskumnú silu hlavných regionálnych univerzít. Podľa správy z júla 2008 majú najväčšie zastúpenie v Research Triangle Park nasledujúce priemyselné odvetvia:

## Referencie

## Literatúra
* 
* 

## Iné projekty

## Externé odkazy

* www.rtp.org                 
* www.researchtriangle.org

## Zdroj

Kategória:Vedecké parky v USA
Kategória:Stavby v Severnej Karolíne
University Research Park

**University Research Park** (*University City*, niekedy *University Area* alebo *U-City*) je centrom obchodu, nákupov a zábavy v meste Charlotte v Severnej Karolíne v okolí areálu University of North Carolina. Výskumný park sústreďuje podniky v Irvine a Orange County, ktoré chcú získavať prostriedky z hlavnej výskumnej univerzity a formovať strategické partnerstvá.

## Charakteristika

Myšlienka vytvorenia univerzitného mesta v severovýchodnej časti Charlotte bola skoncipovaná v 60. rokoch 20. storočia. Pôvodní projektanti predvídali, že univerzitné mesto sa stane magnetom pre vývin a rozvoj rozsiahleho výskumného parku. Rozhodnutie firmy IBM v roku 1978 postaviť rastlinné laboratórium viedlo k vlne podobných rozhodnutí, vrátane rozhodnutia firmy Phillip Morris postaviť hlavný podnik blízko Cabarrus County.

Výstavba hotela Hilton, Shoppes at University Place, University Memorial Hospital, University Regional Library, The Oasis Shrine Temple a ďalších budov zaručilo výskumnému parku známosť. University Research Park poskytuje viac ako 25 000 pracovných miest. 

### Zastúpené priemyselné odvetvia

Väčšina spoločností v parku sa zameriava na rozvoj technológií, ako sú:
* biotechnológie
* medicínske prístroje
* počítačové hardvéry a softvéry 
* elektronika
* komunikačné prístroje a zariadenia
* farmaceutický rozvoj
* iné high-tech priemyselné odvetvia

## Členovia
*BECO South - Innovation Park; University Research Park Area Plan; Crescent - Belgate; LYNX Blue Line light-rail extension; Ben Craig Center business incubator; 29/49 Construction Website; Charlotte Research Institute; Mallard and Clark's Creek Greenway; High Associates - Mallard Pointe; Performances; Casto Properties - University Place; Paradise Valley Golf Course; Charlotte Chamber University City Chapter; The Tradition Golf Club; Carolinas Medical Center - University; University City Regional Library,University of North Carolina at Charlotte; University City YMCA; Charlotte City Council, District 4; UNC Charlotte Master Plan; Charlotte City Council, District 2; Sleep Inn; Mecklenburg County Board, District 1; EPRI; NC House of Representatives, District 99; National Hispanic Entrepreneurs Organization; NC State Senate, District 40; Holden Properties; Charlotte-Mecklenburg Planning Department; Cambridge Properties Inc.; University City Area Plan; SPEED; Duke Energy; Bank of America; Promotion Magic; Wachovia Corp.; Audubon Parc Homeowners Association; University City Community Building; TIAA-CREF; Green Moose LLC; Central Piedmont Community College; Grubb & Ellis*  

## Externé odkazy
* http://www.universityresearchpark.org/ 
* http://universitycityclt.org/ 

Kategória:Vedecké parky v USA
Kategória:Severná Karolína
Kategória:Charlotte (Severná Karolína)
Hviezdy magického neba 1988

Hviezdy magického neba 1988 je dvojdielny televízny záznam Slovenskej televízie Bratislava Gála programu Magicfestivalu Bratislava 1988. Program v roku 1988 vyrobila Slovenská televízia Bratislava.

## Tvorcovia
*scenár: Alexander Gerič
*réžia: Ľubomír Fifík
*dramaturgia: Dušan Polakovič
*hlavný kameraman: Jozef Brezanský

## Hviezdy magického neba 1988 I.
Stopáž:	00:59:54

### účinkujú
*sprievodca programom: Marián Zednikovič, herec
*kúzelníčka, dámska mágia: Tia, vlastným menom Tatiana Brünnlerová, členka Klubu kúziel pri PKO Bratislava
*kúzelník: Jimmy Bix, Viedeň, Rakúsko
*kúzelník, western magic: Jimmy, NDR
*kúzelník: Tomáš Húska, člen Klubu kúziel pri PKO Bratislava
*fakír: Duo Krichelli, ZSSR

## Hviezdy Magického neba 1988 II.
Stopáž:	00:42:37

### účinkujúci
*kúzelník: Wilhelm Zotl, Rakúsko
*kúzelník: Marián Ďuraj, člen Klubu kúziel pri PKO Bratislava
*kúzelníčka, dámska mágia: Miss Lee, vlastným menom Barbara Prewein, NDR
*kúzelník, javiskové ilúzie: skupina Karl Heinz Kaisera, Drážďany, NDR

## Externé odkazy
*Skupina Karl Heinz Kaisera, (nemecky)
Zdroje
Archív Slovenskej televízie Bratislava
*Hviezdy Magického neba 1988 I., pracovný názov Hviezdy magického neba I., (číslo programu IDEC: 688-3200-0084-0000)
*Hviezdy Magického neba 1988 II., pracovný názov Hviezdy magického neba II., (číslo programu IDEC: 688-3200-0085-0000)

Kategória:Zábava
Kategória:Televízne programy Slovenskej televízie
Kategória:Kúzelníctvo
Trasa pútnikov do Santiago de Compostela

**Trasa pútnikov do Santiago de Compostela ** alebo **Cesta svätého Jakuba** () je názov púte vedúcej ku katedrále v Santiagu de Compostela v španielskej Galícii. 

## Dejiny
V miestnej katedrále sú podľa tradície uložené ostatky svätého Jakuba, Kristovho učeníka. Ten bol údajne pochovaný v Santiagu, ktoré následne padlo do rúk Maurom. V Roku 814 sa údajne zjavili hviezdy, ktoré ukázali cestu k stratenému hrobu a 25. júla boli ostatky nájdené. Na mieste Jakubovho hrobu bol postavený kostol, ktorý sa stal pútnickým miestom.

Prvá doložená púť do Compostely je z roku 951, kedy ju vykonal biskup z Le Puy. Pozdĺž cesty boli postupne zriaďované kostoly a kláštory so svätými relikviami.

Prvý manuál pre pútnikov pochádza už z 12. storočia, kedy ho pravdepodobne spísal Aymeric Picaud, pápežov sekretár, pod názvom *[[Liber Sancti Jacobi]]*. Rukopis obsahuje kázania, správy o zázrakoch a liturgické texty spojené s osobou svätého Jakuba. Ďalej je tu tiež popis trasy, umelecké diela, ktoré je možné po ceste vidieť a zvyky miestnych obyvateľov. 

Symbolom dlhotrvajúcej púte sa už v stredoveku stala mušľa hrebenatka veľká (*Pecten maximus*)a od roku 1987 je platný systém smerových značiek s touto mušľou.

## Súčasné pútnictvo
Záujem o svätojakubskú púť začal prudko vzrastať koncom 80. rokov 20. storočia, k čomu prispel i fakt, že v roku 1993 bola svätojakubská cesta zapísaná na zoznam svetového dedičstva UNESCO.
thumb|Niekoľko typov označenia Svätojakubskej cesty

## Pozri aj
* Svätojakubská cesta na Slovensku

## Iné projekty

## Externé odkazy
*  španielska časť cesty na UNESCO 
*  francúzska časť cesty na UNESCO 
*  offline maps for device with OS Android

## Zdroj

Kategória:Lokality Svetového dedičstva v Španielsku
Kategória:Katolícke pútnické miesta
Kategória:Turistika
San Cristóbal de La Laguna

**San Cristóbal de La Laguna** je mesto na Kanárskych ostrovoch v severnej časti ostrova Tenerife. Počtom obyvateľov je tretie najväčšie v súostroví a druhé najväčšie na ostrove. Mesto je predmestím hlavného mesta Santa Cruz de Tenerife.

## Dejiny
V roku 1494 sa tu konala bitka medzi pôvodnými obyvateľmi (guančovia) a kastílskym kráľovstvom. Samotné San Cristóbal de La Laguna založil medzi rokmi 1496 a 1497 conquista Alonso Fernández de Lugo, ktorý bol jedným z kastílskych veliteľov. Mesto bolo po dobytí hlavným mestom ostrova. V meste sa nachádza univerzita () založená v roku 1701, ktorú v súčasnosti navštevuje približne tridsať tisíc študentov. Úpadok obyvateľstva a ekonomiky v 18. storočí viedol k tomu, že sa hlavným mestom v roku 1723 stalo Santa Cruz de Tenerife.

V roku 1999 bolo mesto vyhlásené za pamiatku svetového dedičstva UNESCO.

## Partnerské mestá
* Baler, Filipíny
* Cartagena de Indias, Kolumbia
* Las Palmas de Gran Canaria, Španielsko
* Miami, USA
* Salta, Argentína
* Sao Paulo, Brazília
* Telde, Španielsko

## Iné projekty

## Externé odkazy
* Oficiálna stránka 

## Zdroj

Kategória:Lokality Svetového dedičstva v Španielsku
Kategória:Mestá v Španielsku
Kategória:Tenerife
George Henry Peters

**George Henry Peters** (* 1863 – † 18. október 1947, Washington) bol americký astronóm a fotograf.

Pracoval v spoločnosti U.S. Naval Observatory ako astrofotograf, objavil tri asteroidy a fotografoval slnečné koróny.

## Objavené asteroidy
* 536 Merapi, 11. máj 1904
* 886 Washingtonia, 16. november 1917
* 980 Anacostia, 21. november 1921

## Externé odkazy

* Corbis photo with caption: ''Dr. George Henry Peters, of the U.S. Naval Observatory at Washington, with the 46 inch (1.2 m) lens, weighing 150 pounds (68 kg) and capable of taking a photo 195,000,000 miles (314,000,000 km)  away, which is to be used to photograph total eclipse of sun on January 24.'' 
* PASP '''59''' (1947) 344 (one paragraph)

Kategória:Astronómovia USA
Kategória:Fotografi USA
Kategória:Narodenia v 1863
Kategória:Úmrtia v 1947
Štátna cesta 38 (Maďarsko)

**Štátna cesta 38** (, ) je maďarská hlavná cesta (resp. cesta druhej triedy, ), ktorá začína v obci Bodrogkisfalud a pokračuje cez región Tokaj cez obce Rakamaz a Nyírtelek až do mesta Níreďháza, kde sa križuje so štátnou cestou 36 a následne sa napája na štátnu cestu 4.

Cesta je v prevažnej časti vybudovaná ako dvojpruhová. Výnimku tvorí úsek v intraviláne mesta Níreďháza, ktorý je štvorpruhový.

## Externé odkazy
*Internetová stránka Magyar Közút Kht. 

38
Martin Wilhelm Kutta

**Martin Wilhelm Kutta** (* 3. november 1867, Byczyna, Poľsko, vtedy Prusko - † 25. december 1944, Fürstenfeldbruck, Nemecko) bol nemecký matematik. Zaoberal sa predovšetkým numerickými metódami riešenia obyčajných diferenciálnych rovníc a aerodynamikou. Spoločne s Carlom Davidom Tolmé Rungem je autorom tzv. Rungeho-Kuttovej metódy numerického riešenia obyčajných diferenciálnych rovníc. Je tiež pôvodcom alebo spolupôvodcom viacerých výsledkov a konceptov v oblasti aerodynamiky.

## Zdroje


Kategória:Nemeckí matematici
Lev Semionovič Pontriagin

**Lev Semionovič Pontriagin** (* 3. september (podľa Juliánskeho kalendára 21. august) 1908, Moskva, Rusko, vtedy Ruská ríša – † 3. máj 1988, Moskva, Rusko, vtedy Ruská SSR, ZSSR) bol ruský matematik. Vo svojich štrnástich rokoch oslepol pri výbuchu petrolejového variča. Napriek tomu sa však stal významným matematikom, predovšetkým vďaka pomoci jeho matky, ktorá mu čítala matematické články (napríklad od Heinza Hopfa, J. H. C. Whiteheada a Hasslera Whitneyho). Jeho práca znamenala významný prínos pre viaceré oblasti matematiky, vrátane geometrických častí topológie.

## Práca
Ako študent pracoval na teórii duality homológií. Na základe tejto práce neskôr položil základy abstraktnej teórie Fourierovej transformácie, súvisiace najmä s tzv. Pontriaginovou dualitou. V topológii zas formuloval základný problém tzv. teórie kobordizmov, na základe čoho okolo roku 1940 prišiel s teóriou charakteristických tried, dnes nazývaných Pontriaginove triedy. V teórii operátorov je zas pôvodcom konceptu Pontriaginových priestorov, špeciálneho prípadu Kreinových priestorov.

Neskôr tiež pracoval v teórii optimálneho riadenia, tzv. Pontriaginov princíp minima je základným výsledkom v modernej teórii optimalizácie.

Medzi Pontriaginových študentov patria napríklad Dmitrij Viktorovič Anosov, Vladimir Grigorievič Bolťanskij, Michail Michailovič Postinkov, či Vladimir Abramovič Rochlin.

## Kontroverzia a antisemitizmus
Pontriagin bol známy viacerými kontroverziami. Napriek tomu, že mal viacero židovských priateľov, vo svojich neskorších rokoch bol obvinený z antisemitizmu. Nathana Jacobsona napríklad v dobe, keď boli obaja viceprezidentmi Medzinárodnej matematickej únie, označil za priemerného vedca reprezentujúceho sionistické hnutie. Pontriagin obvinenia z antisemitizmu odmietal s tým, že bojoval iba proti sionizmu, o ktorom tvrdil, že je formou rasizmu. Pontriagin tiež namietal proti udeleniu Fieldsovej medaily Grigorijovi Alexandrovičovi Margulisovi, sovietskemu matematikovi židovského pôvodu. Ďalšou kontroverznou aktivitou Leva Pontriagina bola jeho účasť na tzv. Luzinovej afére.

## Zdroj

## Externé odkazy
* Lev Semionovič Pontriagin - Mathematics Genealogy Project .
* Lev Semionovič Pontriagin - MacTutor History of Mathematics archive .
* Pontriaginova autobiografia .

Kategória:Ruskí matematici
Kategória:Osobnosti z Moskvy
Kategória:Pochovaní na Novodievčom cintoríne
Dubai Silicon Oasis

**Dubai Silicon Oasis** (DSO) je slobodná zóna nachádzajúca sa v Dubaji, jej rozloha je 7,2 km2. Vzorom k jej stavbe bol hlavne technologický park Silicon Valley nachádzajúci sa v severnej Kalifornii v USA. Priemyselný park sa zaoberá hlavne elektrotechnikou. Okrem tej je tu sústredená technika a počítačový priemysel, vysoké a vzdelávacie zóny - hlavne univerzity, laboratóriá a rôzne inovačné firmy.

V komplexe sa nachádzajú aj iné zariadenia, ako napr. nemocnica, kliniky, rekreačné zariadenia a nákupné strediská.

## Zdroje
* http://www.dieauswanderer.net/wiki/vereinigte-arabische-emirate 
* http://www.dubai-infoguide.de/dubai-silicon-oasis.htm 
* http://www.cityscapeglobal.com/PressReleases/pressrelease_details.aspx?ID=301 

## Externé odkazy
* Oficiálna stránka 

Kategória:Vedecké parky v Spojených arabských emirátoch
Kategória:Dubaj (mesto)
Cherie Currie

**Cherie Currie** (* 30. november 1959, Encino, Kalifornia, USA) je americká speváčka, herečka a umelkyňa. V polovici 70. rokov bola speváčkou dievčenskej hard rockovej kapely z Los Angeles The Runaways.

## Život a kariéra
Jej rodičmi boli Don Currie a herečka Marie Harmonová. Vyrastala v údolí San Fernando v meste Encino. Mala dve sestry - dvojčatá: herečku Sondru Currie a jej dvojča Marie Currie.

Cherie pôsobila ako dospievajúca speváčka v čisto dievčenskej rockovej kapele "The Runaways" s Joan Jett, Litou Fordovou, Sandy Westovou a Jackie Fox. Časopis Bomp! ju opísal ako „stratenú dcéru Iggy Popa a Brigitte Bardotovej."
Cherie, ani nie 16-ročná, sa pripojila k The Runaways v roku 1975. Teen-rocková hymna "Cherry Bomb", bola napísaná pre ňu počas konkurzu. Po troch albumoch s The Runaways, (*[[Runaways]]*, *[[Queens of Noise]]*, a *[[Live in Japan]]*), Currie pokračovala v nahrávaní dvoch nezávislých albumov (*[[Beauty's Only Skin Deep]]* v Polygram Records, a  *[[Messin' With The Boys]]* so sestrou Marie Currie v Capitol Records). 

Neskôr pracovala ako herečka, hrala vo filmoch, ako sú "Foxes", "Parasite", "Wavelength", "Zóna súmraku", "The Rosebud Beach Hotel", "Rich Girl", rovnako bola hosťom v televíznom seriáli "Matlock" a "To je vražda, napísala". 

Currie napísala monografiu o svojom dospievaní, nazvanú "*[[Neon Angel: A Memoir of a Runaway]]*". Kniha sa točí okolo nej, jej dysfunkčnej rodiny, píše o jej boji s drogami a alkoholom, sexuálnom zneužívaní a jej živote s The Runaways.

V roku 1990 sa Currie vydala za herca Roberta Haysa, s ktorým má syna Jakea. Dnes sú už rozvedení.

V roku 2010 bola natočená hudobná životopisná dráma *The Runaways*, ktorú produkovala Joan Jett. Vo filme Currie stvárnila Dakota Fanning.

## Diskografia
### S The Runaways
#### Štúdiové albumy
* The Runaways - 1976
* Queens of Noise - 1977

#### Live albumy
* Live in Japan - 1977

### Sólové albumy
#### Štúdiové albumy
* Beauty's Only Skin Deep - 1978
* Messin' With The Boys - 1980 (S Marie Currie)

## Filmografia

## Zdroj

Kategória:Rockové speváčky USA
Kategória:Feministky USA
Kategória:The Runaways
Kategória:Osobnosti z Kalifornie
Montreal Technoparc

**Montreal Technoparc**, predtým známy ako **Adacport**, je priemyselný park a bývalá priemyselná skládka v Pointe Saint-Charles v okolí Montrealu, medzi mostami Champlain Bridge a Victoria Bridge. Montreal Technoparc má rozlohu 2,5 km² a patrí medzi najväčšie v Kanade.

## História
Vedecký park Technoparc Montreal vznikol v roku 1987 ako nezisková organizácia pod názvom Technoparc Saint-Laurent. Od jeho vzniku sa začali investovať veľké objemy finančných prostriedkov do infraštruktúry a pozemkov. Prvá medzinárodná spoločnosť, ktorá tu mala zastúpenie bola švédska farmaceutická spoločnosť ASTRA. V ďalších rokoch prišlo k veľkému rozvoju vedeckého parku a prichádzali ďalšie firmy ako Nortel, Neurochem, MethylGene, ktoré investovali mnoho miliónov dolárov. V roku 2001 bolo vo vedeckom parku 17 spoločnosti, ktoré zamestnávali okolo 6 000 kvalifikovaných pracovníkov. V roku 2007 sa vedecký park Technoparc Saint-Laurent premenoval na Technopark Montreal.

## Firmy vedeckého parku
Firmy vo vedeckom parku pôsobia v týchto oblastiach:
* Letectvo a kozmonautika
* Biotechnológie
* Chemické technológie
* Obnoviteľné zdroje energie
* Informačné a komunikačné technológie

Medzi firmy, ktoré sa nachádzajú vo vedeckom parku (spolu 5 500 firiem, organizácií a inštitúcií) patrí:
* Advantech Satelite Networks, Amdocs, BIOS, ASTRA Zeneca, Lockheed Martin, Ciena, CAE, EXFO, Genetec, MAXXAM, Philips, MethylGene, Hewlett-Packard

## Súčasnosť
Vedecký park Technoparc Montreal podporuje silné a trvalé synergické spojenectvo medzi univerzitami, výskumnými inštitúciami a podnikmi. Dôležitý je projekt pre trvalo udržateľný rozvoj tzv. Medzinárodná eko-inovačná zóna venovaná energetike nepoškodzujúcej životné prostredie. 

Cieľom tejto zóny je:
* Znížiť emisie uhlíka využitím zvyškových materiálov a miestnych zdrojov.
* Znížiť využívané zdroje výberom energeticky najefektívnejších materiálov a technológii. 
* Vznik eko-priemyselných sietí, ktoré združujú inovácie a výskumné zdroje. 

## Referencie

 
## Externé odkazy
* Oficiálna stránka 

Kategória:Priemyselné parky
Kategória:Priemysel v Kanade
Kategória:Vedecké parky v Kanade
Kategória:Montreal
Virtuální

***Virtuální*** je piaty štúdiový album českej pop rockovej speváčky poľskej národnosti Ewy Farnej, vydaný 26. októbra 2009. Všetky piesne sú v češtine a v pop rockovom štýle s elektronickými mixami. Jednu pieseň na albume zložila sama Ewa Farna s Janem Steinsdörferem, ostatné s asistenciou producenta Leška Wronky.

## Zoznam skladieb
# „Toužím“
# „Virtuální“
# „Maska“
# „Jen tak“
# „Ty jsi král“
# „Půlměsíc“
# „Soulad smyslů“
# „Na tom záleží“
# „Obrazová víla“
# „Samota anděla“
# „Břehy ve tmách“
# „Kdo dá víc“
# „Déšť“

Kategória:Albumy Ewy Farnej
Kategória:Hudobné albumy z 2009
Reputačný manažment

**Reputačný manažment** je proces monitoringu procesov v spoločnosti, kvality služieb a produktov a zbierania názorov druhých strán na tieto záležitosti s cieľom ich vyhodnotenia a vylepšenia daných procesov, služieb alebo produktov. 

Takéto štatistiky a informácie sú dôležité hlavne z jedného dôvodu, zlepšovanie reputácie a teda zvyšovanie hodnoty značky spoločnosti alebo jednotlivca na trhu. Celý proces získavania údajov pre potreby reputačného manažmentu môže byť veľmi zdĺhavý a môže zahrňovať všetko od toho, čo si ľudia hovoria medzi sebou až po štatistické dáta získané anketami či analytickými nástrojmi.
 
Problematika reputačného manažmentu sa do popredia dostala hlavne s rozšírením počítačov a novými možnosťami ako ľudia medzi sebou komunikujú. Penetrácia internetu neustále zvyšovala potrebu firiem a jednotlivcov monitorovať to, o čom ľudia hovoria, čo si myslia a čo zdieľajú s druhými. Preto sa spolu s rozvojom internetu odčlenila od veľmi rozsiahlej kapitoly Reputačný manažment aj podkapitola- online reputačný manažment. 
Reputačný manažment ako taký je veľmi komplexná záležitosť, ktorá sa začína už pri zakladaní spoločnosti, budovaní jej imidžu a identity a etablovaní značky na trhu. 

Kategória:E-commerce
Magnetar

**Magnetar** je neutrónová hviezda, ktorej hlavným prejavom je extrémne silné magnetické pole. Rozpad nestabilnej kôry magnetaru sprevádzajú mohutné vysokoenergetické výboje, najmä röntgenových lúčov a gama žiarenia.

Tieto objekty predpovedali Robert Duncan a Christopher Thompson v roku 1992. Počas desaťročia bola magnetarová hypotéza akceptovaná ako možné fyzikálne vysvetlenie pozorovaných objektov, ako sú SGR (Soft gamma repeater) a AXP (Anomalous X-Ray Pulsar).

Podľa počítačovej simulácie vzniká magnetar pri zrážke a zlúčení dvoch masívnych hviezd (1,5 násobok solárnej hmotnosti). Po tom, ako zrážka vytvorí supernovu, môže vzniknúť magnetar.

## Vplyv extrémne silného magnetického pola
Magnetické pole magnetaru silné cca 10 GT (gigatesla) dokáže na vzdialenosť 1 000 km deformovať elektrónové obaly atómov živej hmoty a zapríčiniť tak smrť živých organizmov v dôsledku narušenia biochemických procesov.

## Referencie
Ante Pavelić

**Ante Pavelić** (* 14. júl 1889 Bradina, Rakúsko-Uhorsko – † 28. december 1959 Madrid, Španielsko) bol chorvátsky fašistický politik, vodca Nezávislého štátu Chorvátsko (bábkový štát nacistického Nemecka, zakladateľ fašistickej a teroristickej organizácie Ustaša, vojnový zločinec a kolaborant s nacistickým Nemeckom.

## Život
### Mladosť
Narodil sa v obci Bradina severne od mesta Konjic v dnešnej Bosne a Hercegovine, ktorá bola v tej dobe súčasťou Rakúsko-Uhorska. Neskôr sa s rodičmi presťahoval do Záhrebu, kde vyštudoval právo. 

### Medzivojnové obdobie a Druhá svetová vojna
Medzi rokmi 1927 – 1929 bol poslancom Skupštiny (Juhoslovanského parlamentu ) za stranu HSP – Hrvatska Stranka Prava (Chorvátska Strana Práva). Neskôr bol Pavelić bol zástancom samostatnosti Chorvátska. V 30. rokoch 20. storočia založil chorvátske fašistické teroristické hnutie Ustaša, ktoré sa usilovalo o vytvorenie tzv. „veľkého Chorvátska“, ktoré by fungovalo na rasových a náboženských zákonoch. V roku 1941 bol nemeckými a talianskymi orgánmi postavený do čela novovytvoreného Nezávislého štátu Chorvátsko. Po svojom zvolení viedol brutálnu rasovú a národnostnú politiku, ktorá viedla ku genocíde stoviek tisíc Srbov, Židov a Rómov, ale aj politických oponentov a príslušníkov hnutí odporu.

### Na úteku
Na konci vojny Pavelić utiekol za hranice. V skorých povojnových časoch sa skrýval pod falošnou identitou v Rakúsku , odkiaľ v roku 1946 odcestoval do Talianska. V roku 1948 vycestoval z Janova na lodi do Argentíny, kde sa pokúšal vytvoriť ustašovskú exilovú vládu. V neprítomnosti ho súd v Juhoslávii odsúdil na trest smrti. Je mu pripisovaná zodpovednosť za smrť asi 300 000 až 500 000 ľudí. 10. apríla 1957 bol ťažko zranený pri atentáte. Po tom, čo argentínska vláda rozhodla o jeho vydaní do Juhoslávie, sa skrýval. Zomrel 28. decembra 1959 v Madride vo frankistickom Španielsku.

## Iné projekty

## Zdroj

Kategória:Narodenia v 1889
Kategória:Úmrtia v 1959
Kategória:Chorvátski politici
Kategória:Chorvátske osobnosti druhej svetovej vojny
Kategória:Vojnoví zločinci
Kategória:Kolaboranti
Kansai Science City

náhľad|Keihanna Plaza

**Kansai Science City** je vedecký park založený v roku 1978 komisiou Kansai Science City Study Commitee. Zastrešuje viac ako 100 firiem a organizácií, ktoré na základe spolupráce medzi priemyslom, akademickým svetom a vládou napomáhajú k rastu kultúrneho a vedeckého výskumu v Japonsku. Pozostáva z dvanástich oblastí kultúrneho výskumu.

## História
* 1978 (september) - návrh tzv. *New City Project* komisiou Kansai Science City Study Comittee (predseda: Azuma Okuda, bývalý prezident univerzity v Kjóto)
* 1986 (jún) - založenie nadácie *[[Kansai Research Institute]]*
* 1987 (jún) - vydanie a prijatie *[[Kansai Science City Construction Act]]*
* 1987 (september) - predseda vlády si osvojil základný plán konštrukcie Kansai Science City v súlade s *Kansai Science City Construction Act*
* 1988 (marec) - schválenie výstavby Kansai Science City zriadeného guvernérmi troch prefektúr Kjóta, Osaka a Nara
* 1989 (október) - založenie *[[Keihanna Interaction Plaza Incorporated]]*
* 1990 (júl) - schválenie revízie stavebného plánu prefektúry Nara
* 1992 (január) - schválenie revízie stavebného plánu prefektúry Kjóto
* 1993 (apríl) - otvorenie zariadenia *[[Keihanna Plaza]]* slúžiaceho na výmenu kultúrnych a vedeckých štúdií a výskumov 
* 1994 (september - november) - uskutočnenie festivalu *[[Keihanna Science City Festival '94]]*
* 1996 (apríl) - odporúčania druhej fázy plánu propagácie výboru Kansai Science City boli predložené predsedovi vlády
* 1997 (apríl) - revidencia základných postupov pre konštrukciu Kansai Science City
* 1997 (júl) - schválenie revízie stavebného plánu prefektúry Nara
* 1999 (október) - revidencia základných postupov pre konštrukciu Kansai Science City

## Poloha
Kansai Science City má rozlohu 15 000 ha a podporuje viac ako 250 000 ľudí. Nachádza sa na mieste zvanom Keihanna Hills, ktoré je skratkou troch prefektúr Kei=Kjóto, Han=Osaka a Na=Nara (z japonskej výslovnosti), vrátane ôsmich miest: Kyotanabe, Seiko, Kizugawa, Hirakata, Shijonawate, Katanu, Nara a Ikoma.

## Oblasti a inštitúty
náhľad|Kansai-Kan of the National Diet Library
náhľad|Keihanna Open Innovation Center

## Súčasní členovia (2020)
### Predseda
Atsushi Horiba

### Členovia výboru
* Deväť členov vrátane predsedu Kansai Economic Federation
* Guvernéri z troch prefektúr
* Prezidenti komôr obchodu a priemyslu a lídri akademickej obce
* Prezident nadácie Kansai Reseach Institute

## Iné projekty

## Externé odkazy
* Oficiálna stránka Kansai Science City , 
* Rozdelenie Kansai Science City 
* Kansai Sciense City 
* Celkový pohľad na Kansai Science City  

Kategória:Vedecké parky v Japonsku
Mravčiarovité

**Mravčiarovité**  (lat. Myrmecophagidae) sú čeľaď z taxónu Vermilingua z radu Pilosa. Rody z tejto čeľade, pokiaľ vôbec majú pridelené slovenské meno, sa po slovensky volajú **mravčiar**.

## Charakteristika
Mravčiarovité sú bezzubé cicavce s lepkavým dlhým jazykom na chytanie mravcov a termitov. Vyzerajú ťarbavo. Väčšinou žijú v Strednej a Južnej Amerike v tropických lesoch a močaristých húšťavách.

## Systém
mravčiarovité:
*?rod Cyclothurus
*rod Tamandua - mravčiar
*podčeľaď Myrmecophaginae:
**rod Myrmecophaga - mravčiar
**rod †Neotamandua
**rod †Protamandua
*podčeľaď Cyclopinae - zaraďovaná aj ako samostatná čeľaď Cyclop(ed)idae
**rod Cyclopes - mravčiar
**rod †Palaeomyrmidon

## Referencie
Nagatino i-Land

náhľad|Logo
**Nagatino i-Land** je vedecko-technologický park v Moskve v Rusku. Komplex sa nachádza neďaleko centra hlavného mesta, 8 kilometrov južne od Kremľa, v blízkosti hlavnej cesty a stanice metra.

Výstavba Nagatino i-Land-u sa skladá z 5 etáp. Na ploche 32 hektárov bude celková zastavaná plocha dosahovať približne 1 milión štvorcových metrov. V súčasnosti je dokončená prvá fáza a pokračuje sa v ďalšej výstavbe. Dokončenie celého parku je plánované do 31. decembra 2013.

Nagatino i-Land budú tvoriť kancelárske priestory, priemyselný park, výstavné centrum, konferenčné priestory, hotely, byty, fitnes centrum, reštaurácie, kaviarne, obchody a spotrebiteľské služby. Celkové náklady na projekt, boli ešte pred ekonomickou krízou odhadované na viac ako 2 miliardy dolárov.

## Referencie

## Externé odkazy
*www.nagatino-iland.ru ,  

Kategória:Vedecké parky v Rusku